CELEX: 62009TN0415
Language: mt
Date: 2009-10-14 00:00:00
Title: Kawża T-415/09: Rikors ippreżentat fl- 14 ta’ Ottubru 2009 — New Yorker SHK Jeans vs UASI Vallis K — Vallis A (FISHBONE)

5.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/32
            
         Rikors ippreżentat fl-14 ta’ Ottubru 2009 — New Yorker SHK Jeans vs UASI Vallis K — Vallis A (FISHBONE)
   (Kawża T-415/09)
   2009/C 297/49
   Lingwa tal-preżentata tar-rikors: L-Ingliż
   
      Partijiet
   
   
      Rikorrenti: New Yorker SHK Jeans GmbH (Braunschweig, il-Ġermanja) (rappreżentanti: A. Gaul, T. Golda, S. Kirschstein-Freund u V. Spitz, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Vallis K — Vallis A & Co. OE (Ateni, il-Greċja)
   
      Talbiet tar-rikorrenti
   
   
               —
            
            
               tbiddel id-deċiżjoni tal-Ewwel Bord tal-Appell tal-UASI, tat-30 ta’ Lulju 2009, fil-Każ R 1051/2008-1; tiddikjara li r-rikors huwa ġustifikat u li l-oppożizzjoni hija miċħuda għall-prodotti fil-klassi 25;
            
         
               —
            
            
               sussidjarjament, tannulla d-deċiżjoni tal-Ewwel Bord tal-Appell tal-UASI, tat-30 ta’ Lulju 2009, fil-Każ R 1051/2008-1, sa fejn l-appell ġie miċħud u ċ-ċaħda tal-applikazzjoni għall-prodotti fil-klassi 25 ġiet ikkonfermata;
            
         
               —
            
            
               tikkundanna lill-UASI għall-ispejjeż, inklużi dawk sostnuti mir-rikorrenti fil-kuntest tal-appell quddiem il-Bord tal-Appell.
            
         
      Motivi u argumenti prinċipali
   
   
      Applikant għat-trade mark Komunitarja: Ir-rikorrenti.
   
      Trade mark Komunitarja kkonċernata: Trade mark verbali “FISHBONE” għal prodotti fil-klassijiet 18 u 25.
   
      Proprjetarju tat-trade mark jew tas-sinjal invokat insostenn tal-oppożizzjoni: Il-parti l-oħra quddiem il-Bord tal-Appell.
   
      Trade mark jew sinjal invokat insostenn tal-oppożizzjoni: Ir-reġistrazzjoni tat-trade mark Griega “FISHBONE BEACHWEAR” għal prodotti fil-klassi 25; is-sinjal preċedenti “Fishbone” (verbali u figurattiv) użat fil-kummerċ fil-Greċja għall-“ħwejjeġ b’mod ġenerali, żraben u xedd ir-ras”.
   
      Deċiżjoni tad-Diviżjoni tal-Oppożizzjoni: Oppożizzjoni milqugħa.
   
      Deċiżjoni tal-Bord tal-Appell: Appell milqugħ parzjalment u miċħud għall-kumplament.
   
      Motivi invokati: Ksur tal-Artikoli 43(2) u 74(2) tar-Regolament tal-Kunsill (KE) Nru 40/94 (li saru l-Artikoli 42(2) u 76(2) tar-Regolament tal-Kunsill (KE) Nru 207/2009, kif ukoll tar-Regola 22(2) tar-Regolament tal-Kummissjoni (KE) Nru 2868/95 (1) billi l-Bord tal-Appell ikkonkluda b’mod żbaljat li seta’ jieħu inkunsiderazzjoni l-katalogi ppreżentati fil-15 ta’ Jannar 2007; ksur tal-Artikolu 73 tar-Regolament tal-Kunsill (KE) Nru 40/94 (li sar l-Artikolu 75 tar-Regolament tal-Kunsill (KE) Nru 2007/2009) billi l-Bord tal-Appell ma ġġustifikax it-teħid inkunsiderazzjoni tal-katalogi ppreżentati fil-15 ta’ Jannar 2007; ksur tal-Artikolu 43(2) u (5) kif ukoll tal-Artikolu 15(1) u (2)(a) tar-Regolament tal-Kunsill (KE) Nru 40/94 (li saru l-Artikolu 42(2) u (5), l-ewwel subparagrafu tal-Artikolu 15(1) u t-tieni subparagrafu tal-punt a tal-Artikolu 15(1) tar-Regolament tal-Kunsill (KE) Nru 2007/2009) billi l-Bord tal-Appell iddikjara b’mod żbaljat li ntwera l-użu ġenwin tat-trade mark ikkontestata; ksur tal-Aritkolu 8(1)(b) tar-Regolament tal-Kunsill (KE) Nru 40/94 (li sar l-Artikolu 8(1)(b) tar-Regolament tal-Kunsill (KE) Nru 2007/2009) billi l-Bord tal-Appell ikkunsidra b’mod żbaljat li kienet teżisti probabbiltà ta’ konfużjoni bejn it-trade marks ikkonċernati.
   
      (1)  Regolament tal-Kummissjoni (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità, ĠU L 303, p. 1